2011 márciusától öt hónapot töltött Párizsban, a cannes-i fesztivál égisze alatt működő "filmes alapítvány", a Cinéfondation "Rezidencia" elnevezésű ösztöndíjas programjában, amelynek keretében Clara Royer francia forgatókönyvíró közreműködésével fejleszthette "Saul fia" című filmjének forgatókönyvét. Az elkészült alkotás – négy díj elnyerésével – sikerrel mutatkozott be a 2015-ös cannes-i fesztiválon.